เรื่องร้องเรียน (ร้องเรียน,ถนน,เสียงรบกวน) วันที่ 2023-08-16 03:57:17 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032352 

ขอให้แก้ไขปัญหาเสียงดังรบกวนจากเครื่องปั๊มน้ำของบ้านเลขที่ ... หมู่บ้านโรยัลปาร์ควิลล์ ซอยสุวินทวงศ์ 44 ถนนสุวินทวงศ์ แขวงลำผักชี เขตหนองจอก กรุงเทพมหานคร 10530 จุดสังเกตอยู่ติดกับถนนสุวินทวงศ์และติดกับบริเวณสนามบาสเกตบอลสโมสรหมู่บ้าน ลักษณะบ้านเดี่ยวสีขาว เนื่องจากมีเจ้าของบ้านเป็นบุคคลเพศหญิง (ไม่ทราบชื่อ-นามสกุล) อายุประมาณ 40 กว่าปี สูงประมาณ 150 เซนติเมตร รูปร่างตัวเล็ก ผิวสีน้ำผึ้ง มีรอยสัก ได้เปิดใช้งานเครื่องปั๊มน้ำ ทำให้เกิดปัญหาเสียงดังรบกวนและมีกลิ่นเหม็นไหม้มาจากเครื่องปั๊มน้ำดังกล่าวในช่วงเวลาเช้า-เย็นเป็นประจำทุกวัน สร้างความเดือดร้อนให้กับประชาชนที่อาศัยอยู่ในพื้นที่จำนวนประมาณ 3 หลังคาเรือน ประสบปัญหามาเป็นระยะเวลาประมาณ 2 สัปดาห์แล้ว เบื้องต้นเคยแจ้งไปนิติหมู่บ้านแล้วแต่ยังไม่สามารถติดต่อกับเจ้าของบ้านหลังดังกล่าวได้ (ตามผู้ร้องแจ้ง) ผู้ร้องจึงประสงค์ให้หน่วยงานที่เกี่ยวข้องลงพื้นตรวจสอบและดำเนินการแก้ไขปัญหาดังกล่าวเพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata